Diari Oficial de la Generalitat Valenciana


Sumari del DOGV 6382, del 22-10-2010 (2010/11636)

RESOLUCIÓ de 30 de setembre de 2010, de la Direcció General de Justícia i Menor, per la qual es resol definitivament el concurs de trasllat per a places vacants i de nova creació, entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'administració de justícia, anunciat per la Resolució de 31 de març de 2010.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6382

Data del DOGV
:   22-10-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/11731


Data del document
:   30-09-2010

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 30 de setembre de 2010, de la Direcció General de Justícia i Menor, per la qual es resol definitivament el concurs de trasllat per a places vacants i de nova creació, entre funcionaris dels cossos i escales de Gestió Processal i Administrativa, Tramitació Processal i Administrativa i Auxili Judicial de l'administració de justícia, anunciat per la Resolució de 31 de març de 2010. [2010/11988]
Vist l'expedient instruït com a conseqüència del concurs de trasllats convocat per la Resolució de 31 de març de 2010 (Boletín Oficial del Estado de 21 d'abril de 2010), per a cobrir places vacants dels cossos o escales de Gestió Processal i Administrativa, Tramitació Processal i Administrativa i Auxili Judicial de l'administració de justícia.
Aquesta Direcció General de Justícia i Menor, de conformitat amb el que disposa el títol VIII de la Llei Orgànica 19/2003, de 23 de desembre, de modificació de la Llei Orgànica 6/1985, de l'1 de juliol, del Poder Judicial, i amb l'article 43 i següents i disposició derogatòria única del Reglament d'Ingrés, Provisió de Llocs de Treball i Promoció Professional del personal funcionari al servei de l'administració de justícia, aprovat per Reial Decret 1451/2005, de 7 de desembre, disposa:
Primer
Fer públics en annex les destinacions que, amb caràcter definitiu, han estat adjudicades als funcionaris que han participat en el concurs de trasllats convocat per la resolució de la data esmentada anteriorment, que es corresponen amb els relacionats en l'annex I de la resolució de convocatòria i les seues corresponents resultes.
Segon
Excloure del concurs de trasllats els funcionaris que es relacionen en la pàgina web del Ministeri de Justícia ().
Tercer
Declarar caducades les instàncies presentades pels participants en el present concurs, que no han obtingut destinació; per la qual cosa no seran tingudes en compte en futurs concursos de trasllats.
Quart
Declarar desertes les places no adjudicades en el present concurs, llevat que es pretenguen amortitzar davant de modificació de la plantilla orgànica o reordenació d'efectius d'un centre de treball, per la qual cosa es cobriran per funcionaris de nou ingrés.
Cinqué
Per als funcionaris que es troben en actiu, en serveis especials o en excedència voluntària per l'atenció de familiars i no reingressen en cap dels cossos o escales, a què es refereix el present concurs, el cessament haurà d'efectuar-se en les dates que tot seguit s'indiquen: Tramitació Processal i Administrativa, el 25 d'octubre de 2010; Gestió Processal i Administrativa i Auxili Judicial, el 2 de novembre de 2010. La presa de possessió de la nova destinació, obtinguda per concurs, es produirà en els tres dies naturals següents al cessament, si no hi ha canvi de localitat del funcionari, o en els vuit dies naturals següents, si implica canvi de localitat dins de la comunitat autònoma, i 20 dies naturals si implica canvi de comunitat autònoma, llevat de la Comunitat Autònoma de Canàries, Comunitat Autònoma d'Illes Balears, Ciutat de Ceuta i Ciutat de Melilla, que serà d'un mes, tant si el lloc de treball a les illes o a les ciutats és el d'origen, com si és el de destinació. El termini possessori serà retribuït per l'administració competent respecte a la plaça obtinguda en concurs.
Si la resolució comporta reingrés al servei actiu de l'administració de justícia, en els cossos/escales de Gestió Processal i Administrativa, Tramitació Processal i Administrativa o Auxili Judicial, procedents des de les situacions administratives d'excedència voluntària per prestació de serveis en el sector públic, excedència voluntària per interés particular, excedència voluntària per agrupació familiar o suspensió de funcions, el termini possessori serà de 20 dies naturals, i haurà de computar-se des del dia de la publicació d'aquesta orde en el Boletín Oficial del Estado. Però en el present cas el dit termini no resultarà retribuït, ja que es produeix abans de formalitzar-se el reingrés en els dits cossos/escales i, per tant, no pot ser computat com de serveis efectius.
En el cas que els funcionaris, reingressats per mitjà del present concurs, es trobaren en actiu en un altre cos o escala de l'administració de justícia, i no volgueren que s'interrompera la seua relació de servei amb l'administració, bastarà que, dins del termini possessori, de 20 dies naturals, prenguen possessió en el nou cos o escala, i se'ls tindrà per cessats en la seua antiga destinació amb la data immediatament anterior a la de la seua possessió en la nova plaça de reingrés, computant-se el dit termini possessori, per als qui reingressen en el Cos de Tramitació Processal i Administrativa, des del dia 25 d'octubre de 2010, i per als qui reingressen en el Cos de Gestió Processal i Administrativa o Auxili Judicial, des del dia 2 de novembre de 2010. Per a això, atesa la necessitat de comptar amb el temps indispensable per a efectuar la presa de possessió, podran sol·licitar a la Gerència Territorial de Justícia, de la seua actual destinació, un permís retribuït de dos dies si hi ha canvi de localitat, llevat d'aquells casos que hagen de desplaçar-se a Canàries, Illes Balears o Ceuta i Melilla i, en aqueix cas, el permís podrà ser de fins a tres dies.
Per a la formalització dels documents de cessament i/o presa de possessió, hauran de personar-se a les seus de la Conselleria de Justícia i Administracions Públiques que es detallen tot seguit, i corresponguen en atenció a la província on està destinada la plaça efectuada:
Direcció Territorial d'Alacant
Rambla Méndez Núñez, núm. 41-2ª planta
03299 Alacant
Direcció Territorial de Castelló
Carrer Major, núm. 76
12151 Castelló
Direcció General de Justícia i Menor
Carrer Avellanes, núm. 14
Sala de reunions, planta baixa
46084 València
Els horaris, en què hauran d'efectuar-se les compareixences a les dites seus, són els següents:
Formalització cessament:
1. Tramitació Processal i Administrativa: 25 d'octubre de 2010, d'11.00 a 14.00 hores. Llevat dels funcionaris del Cos de Tramitació Processal i Administrativa, el termini possessori dels quals començarà a computar-se des del dia 2 de novembre de 2010.
2. Gestió Processal i Administrativa, i Auxili Judicial: 2 de novembre de 2010, d'11:00 a 14:00 hores.
Formalització de preses de possessió (en els dies de termini possessori)
Horari: de 08.30 a 09.30 hores.
Reingrés en altres cossos: de 08.30 a 09.30 hores.
Per la comunitat autònoma competent, o la gerència territorial que corresponga, se'ls concedirà l'excedència d'ofici en el cos o escala de procedència, si aquesta es produeix en un cos o escala al servei de l'administració de justícia, en la destinació del qual se'ls tindrà per cessats amb la data anterior a la de la seua possessió en els cossos o escales de Gestió Processal i Administrativa, Tramitació Processal i Administrativa o Auxili Judicial, per tal d'evitar la interrupció en la percepció dels seus havers.
Els funcionaris interins, que actualment ocupen les places que han estat adjudicades, cessaran com a conseqüència de la resolució del concurs de trasllats.
Seté
Contra la present resolució podrà interposar-se recurs potestatiu de reposició davant del Ministeri de Justícia, en el termini d'un mes, o contenciós administratiu davant dels jutjats contenciosos administratius de la Ciutat de València, en el termini de dos mesos, comptadors des de l'endemà de la seua publicació en el Boletín Oficial del Estado.
València, 30 de setembre de 2010.- El director general de Justícia i Menor: Antonio Gastaldi Mateo.ANNEX II
CONCURS: 31-03-2010 (BOE 21-04-2010)
ÀMBIT: VALÈNCIA
RELACIÓ D'EXCLOSOS
08677623 ALVENTOSA VIDAL, JAVIER 1
65222450 COMECHE AGUILAR, PILAR 1
23397309 DOMINGUEZ HERNANDEZ, Mª CARMEN 1
31699746 GENES BAYONA, EVA MARIA 1
23763207 MALUENDA DE LOS SANTOS, Mª CARMEN 1
67038929 MARQUEZ DIAZ, MARIA LUISA 5
20687082 MARTINEZ PARDO, Mª LUISA 1
4566902 MORENO POVEDA, JOAQUINA 5
61566588 SAEZ PEREZ, DESAMPARADOS 1
57964755 SANCHEZ CARRILERO, Mª CARMEN 1
20646409 TAMARIT VILLARROYA, MARINA 1
CODIS D'EXCLUSIÓ
1.- No haver transcorregut, en la seua destinació actual, el període establit en l'article 46.1, del Reial Decret 1451/2005 (Base segona.2).
2.- Presentació de la instància fora de termini (Base quarta.1, 2, 3 y 4).
3.- Por no pertànyer a cap cos de l'Administració de Justícia, a què es refereix aquest Concurs.
4.- Por haver participat en dos cossos (Base quarta.6).
5.- Per renúncia dins del termini (Base quarta 8).
6.- Per haver canviat de situació administrativa (Base primera.1).
7.- No pertànyer al cos a què participa.ANEXO II
CONCURSO: 31-03-2010 (BOE 21-04-2010)
ÁMBITO: VALENCIA
RELACIÓN DE EXCLUIDOS
04251393 ALVENTOSA VIDAL, JAVIER 1
44570513 COMECHE AGUILAR, PILAR 1
94520418 DOMINGUEZ HERNANDEZ, Mª CARMEN 1
03600113 GENES BAYONA, EVA MARIA 1
29735495 MALUENDA DE LOS SANTOS, Mª CARMEN 1
44984335 MARQUEZ DIAZ, MARIA LUISA 5
51198275 MARTINEZ PARDO, Mª LUISA 1
4566902 MORENO POVEDA, JOAQUINA 5
31520891 SAEZ PEREZ, DESAMPARADOS 1
55593579 SANCHEZ CARRILERO, Mª CARMEN 1
86693430 TAMARIT VILLARROYA, MARINA 1
CÓDIGOS DE EXCLUSIÓN
1.- No llevar en su actual destino el periodo establecido en el art. 46.1 del R.D. 1451/2005 (Base Segunda.2).
2.- Presentación instancia fuera de plazo (Base Cuarta.1, 2, 3 y 4).
3.- Por no pertenecer a ningún Cuerpo de la Administración de Justicia a los que se refiere este concurso.
4.- Por haber participado para dos Cuerpos (Base Cuarta.6).
5.- Renuncia dentro del plazo (Base Cuarta 8).
6.- Por haber cambiado de situación administrativa (Base Primera.1).
7.- No pertenece al cuerpo para el que participa